PolyAgent/wiki_georgian_en_parallel_20231101 huggingface dataset:
წითელხევი (ბაღდათის მუნიციპალიტეტი)

წითელხევი (ბაღდათის მუნიციპალიტეტი)
წითელხევი (ყოფ. სადემეტრაო) — სოფელი საქართველოში, იმერეთის მხარის ბაღდათის მუნიციპალიტეტში, თემის ცენტრი. მდებარეობს მდინარე კორისწყლის (რიონის მარცხენა შენაკადი) ნაპირებზე. ზღვის დონიდან 200 მეტრი, ბაღდათიდან 7 კილომეტრი. სოფელში დგას შუა საუკუნეების ეკლესია და XIX საუკუნის ღვთისმშობლის ტაძრად მიყვანების ეკლესია.
დემოგრაფია
2014 წლის აღწერის მონაცემებით სოფელში ცხოვრობს 2079 ადამიანი.
ლიტერატურა
სქოლიო
ბაღდათის მუნიციპალიტეტის სოფლები
4 Minutes (სიმღერა)

4 Minutes (სიმღერა)
„4 Minutes“ — ამერიკელი მომღერალი-სიმღერების ავტორის მადონას სინგლი მისი მეთერთმეტე სტუდიური ალბომიდან Hard Candy. ის ალბომის პირველი სინგლად გამოუშვა Warner Bros. Records-მა 2008 წლის 17 მარტს. სიმღერაში თანამონაწილეობას იღებენ მომღერალი ჯასტინ ტიმბერლეიკი და ტიმბალენდი, რომელიბიც ასევე თანა-ავტორობა და პროდიუსერება გასწიეს. სიმღერა გამიქსა დემაციო კასტელონმა. მასზე გადაღებული მუსიკალური კლიპი ერთ-ერთი ყველაზე ხშირად ყურებადი ვიდეო გახდა იუტუბზე 2008-ში, და ყველაზე ყურებადი მადონას კარიერაში, 43 მილიონზე მეტი ყურებით 2008 წლის 21 აგვისტოს მონაცემებით.
სიმღერების სია
ბრიტანეთი, CD 1
4 Minutes (ალბომის ვერსია) – 4:04
4 Minutes (ბობ სინკლერი - Space Funk Remix) – 5:39
ბრიტანეთი, CD 2 / ავსტრია, CD სინგლი
4 Minutes (ალბომის ვერსია) – 4:04
4 Minutes (ბობ სინკლერი - Space Funk Remix) – 5:39
4 Minutes (Junkie XL Remix) – 6:16
ბრიტანეთი, 12" Vinyl
4 Minutes (შემოკლებული) – 3:10
4 Minutes (ბობ სინკლერი - Space Funk Edit) – 4:57
4 Minutes (Junkie XL Remix Edit) – 4:39
4 Minutes (ტრეისი იანგი - House Radio) – 3:33
აშშ ციფრული მაქსი სინგლი
4 Minutes (შემოკლებული) – 3:11
4 Minutes (პეტერ სავეზი - Paris Edit) – 4:49
4 Minutes (ბობ სინკლერი - Space Funk Edit) – 3:23
4 Minutes (Junkie XL Dirty Dub Edit) – 4:05
ევროპული / აშშ მაქსი CD სინგლი
4 Minutes (ბობ სინკლერი - Space Funk Remix) – 5:39
4 Minutes (Junkie XL Remix) – 6:16
4 Minutes (ტრეისი იანგი - House Mix) – 7:55
4 Minutes (პეტერ სავეზი - Paris Remix) – 8:52
4 Minutes (Rebirth Remix) – 7:57
4 Minutes (Junkie XL Dirty Dub) – 4:52
აშშ ორმაგი 12" ვინილი
4 Minutes (ბობ სინკლერი - Space Funk Remix) – 5:39
4 Minutes (პეტერ სავეზი - Paris Remix) – 8:52
4 Minutes (ტრეისი იანგი - House Mix) – 7:55
4 Minutes (Junkie XL Dirty Dub) – 4:52
4 Minutes (ალბომის ვერსია) – 4:05
4 Minutes (Rebirth Remix) – 7:57
4 Minutes (Junkie XL Remix) – 6:16
რესურსები ინტერნეტში
ინფორმაცია საიტზე Discogs
მადონას სიმღერები
2008 წლის სინგლები
ჯასტინ ტიმბერლეიკის სიმღერები
ტიმბალენდის სიმღერები
პეტროვაც-ნა-მლავის თემი

პეტროვაც-ნა-მლავის თემი — თემი სერბეთში, შედის ბრანიჩევის ოლქში.
თემის მოსახლეობა შეადგენს 32 891 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 50 ადამ./კმ². თემის ფართობი — 655 კმ².
თემის ადმინისტრაციული ცენტრი — ქალაქი პეტროვაც-ნა-მლავი. პეტროვაც-ნა-მლავის თემი შედგება 34 დასახლებული პუნქტისგან, მათი საშუალო ფართობია 19.3 კმ².
თემის მოსახლეობის სტატისტიკა
რესურსები ინტერნეტში
სერბეთის ოფიციალური სტატისტიკა
სქოლიო
სერბეთის თემები
Micropleurotoma melvilli

Micropleurotoma melvilli is a species of sea snail, a marine gastropod mollusk in the family Horaiclavidae.
Description
The length of the shell attains 6 mm, its diameter 2.6 mm.
(Original description) The spire of the small, elongate, shell is well raised, varying a good deal in the relative proportions of length and breadth. The colour is hyaline white. It contains 6 whorls, turreted, carinated, regularly but slowly increasing. The suture is well marked, with a small strap-like rim below it. The protoconch is large, white, smooth and elevated. The remaining whorls are marked by a strong spiral keel, which is either smooth or bears acute nodules lines of growth well marked. The aperture is fairly broad. The columella is twisted at the base.
Distribution
This species occurs in the demersal zone of the Atlantic Ocean off Portugal at depths between 1340 m and 2000 m.
References
Gofas, S.; Le Renard, J.; Bouchet, P. (2001). Mollusca. in: Costello, M.J. et al. (eds), European Register of Marine Species: a check-list of the marine species in Europe and a bibliography of guides to their identification. Patrimoines Naturels. 50: 180–213
External links
Rex, Michael A., et al. "A source-sink hypothesis for abyssal biodiversity." The American Naturalist 165.2 (2004): 163–178.
Olabarria, Celia. "Faunal change and bathymetric diversity gradient in deep-sea prosobranchs from Northeastern Atlantic." Marine, Freshwater, and Wetlands Biodiversity Conservation. Springer Netherlands, 2006. 317–334.
Bouchet, Philippe, and Marco Taviani. "The Mediterranean deep-sea fauna: pseudopopulations of Atlantic species?." Deep Sea Research Part A. Oceanographic Research Papers 39.2 (1992): 169–184.
melvilli
Gastropods described in 1906
აგარა (მრავალმნიშვნელოვანი)

აგარა (მრავალმნიშვნელოვანი)
საკუთარი სახელი აგარა შეიძლება აღნიშნავდეს:
დასახლებული პუნქტი
აგარა — დაბა ქარელის მუნიციპალიტეტში;
აგარა — სოფელი ამბროლაურის მუნიციპალიტეტში;
აგარა — სოფელი ახალციხის მუნიციპალიტეტში;
აგარა — სოფლების ძვ. სახელწოდება ქედის მუნიციპალიტეტში;
აგარა — სოფელი ხელვაჩაურის მუნიციპალიტეტში (თხილნარის თემი);
აგარა — სოფელი ხელვაჩაურის მუნიციპალიტეტში (ორთაბათუმის თემი);
აგარა — სოფელი ხულოს მუნიციპალიტეტში.
ძეგლი
აგარის მონასტერი — ეკლესია ახალციხის მუნიციპალიტეტში.
გოვოროვო (მოსკოვის მეტრო)

გოვოროვო (მოსკოვის მეტრო)
გოვოროვო — მოსკოვის მეტროპოლიტენის სადგური. მდებარეობს სოლნცევსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2018 წელს.
რესურსები ინტერნეტში
მოსკოვის მეტროპოლიტენის საიტი
მოსკოვის მეტროსადგურები
Solenopsis amblychila

Solenopsis amblychila — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ბალიგჩი

ბალიგჩი — სოფელი აზერბაიჯანში, არანის რეგიონის ჰაჯიყაბულის რაიონში. მეთევზეთა დასახლება ჰაჯიგაბულის რაიონში. 2014 წლის მონაცემებით, ამ დასახლებაში არავინ ცხოვრობს.
სქოლიო
ჰაჯიყაბულის რაიონის სოფლები
ჩეხედანას ეკლესია

ჩეხედანას ეკლესია
ჩეხედანას (ჩეხედენას) ეკლესია — ეკლესია ქობულეთის მუნიციპალიტეტის სოფელ ცხრაფონაში.
ეკლესია მცირე ზომის დარბაზული ნაგებობაა. ის 1609 წელს ააშენა მამია II გურიელმა თავისი მცირეწლოვანი შვილის, მანუჩარის სულის საოხად. ამასთანავე შესწირა ჯვარ-ხატები, წიგნები, ოქროს ომფორი, ბისონი და ერთი ხელი იარაღი. ტაძარი იერუსალიმის პატრიარქმა თეოფანემ აკურთხა. ჩეხედანას ეკლესია იერუსალიმის ჯვრის მონასტრის მეტოქად დადგინეს, რაც იმას ნიშნავდა, რომ გურიაში ჩასულ იერუსალიმის პატრიარქს წირვა აქ უნდა აღესრულებინა. ის ბაილეთის და მამათის ეკლესიებთან ერთად იერუსალიმის საპატრიარქოს კუთვნილება იყო. ჩეხედანას ტაძრის სამსახური აზნაურ ბოლქვაძეებს ევალებოდათ. 1761 წელს მამია IV გურიელმა ჩეხედანას მსახური ბოლქვაძეები გადასახადებისგან გაათავისუფლა.
მთლიანად დანგრეული ეკლესია ძველის საძირკველზე ხელახლა ააშენეს XX საუკუნის 90-იან წლებში (დასრულდა 1999 წელს). ეკლესიასთან ფუნქციონირებს მამათა მონასტერი.
რესურსები ინტერნეტში
საქართველოს ისტორიულ ძეგლთა ბიბლიოგრაფიული ლექსიკონი – ჩეხედანას საყდარი (ქობულეთის რ-ნი)
ლიტერატურა
ქობულეთის მუნიციპალიტეტის ტაძრები
წმინდა გიორგის სახელობის ეკლესიები
XVII საუკუნის არქიტექტურა
კონიო

კონიო — მცენარეთა გვარი ქოლგოსანთა ოჯახისა. ორწლოვანი ბალახებია. ცნობილია 4 სახეობა, რომელიც ველურად იზრდება ევროპაში, აზიასა და აფრიკაში. საქართველოში გვხვდება 1 — დაწინწკლული კონიო.
მაღალი (60-180 სმ) ბალახია, ღეროს ქვედა ნაწილი მოჭითალო-მურა ლაქებით აქვს დაფარული.
იზრდება დასარეველიანებულ ადგილებში. ტყის პირებზე, მდინარეთა ნაპირებზე და სხვაგან. შხამიანია (შეიცავ ალკალოიდ კონიინს).
ლიტერატურა
ქოლგოსანნი
az:Xallı badyan
bg:Бучиниш
cs:Bolehlav plamatý
da:Skarntyde
de:Gefleckter Schierling
et:Täpiline surmaputk
fi:Myrkkykatko
fr:Grande ciguë
gl:Cicuta
hi:हेमलाक
hu:Foltos bürök
io:Cikuto
it:Conium maculatum
ku:Giyajehrk
lt:Dėmėtoji mauda
nl:Gevlekte scheerling
no:Skarntyde
nrm:Conium maculatum
pcd:Chighu
pl:Szczwół plamisty
qu:Jama-jama
ro:Conium maculatum
roa-rup:Conium maculatum
ru:Болиголов пятнистый
scn:Cicuta
sv:Odört
uk:Болиголов плямистий
zh:毒参
ასლან I

ასლან I ჯაყელი (გ. 1679) — ახალციხის ფაშა 1658-1679 წლებში. როსტომ-ფაშას ძე. მისი მმართველობის დროს გახშირდა მესხთა ზედაფენების ოჯახთა გამაჰმადიანება. ამ პერიოდში დასავლეთ საქართველოს მმართველობა ოსმალეთს ახალციხის საფაშოსთვის ჰქონდა დავალებული. ასლან I-თან ხშირად ჩადიოდნენ იმერეთის მეფე, სამეგრელოს, გურიისა და აფხაზეთის მთავრები და ფეოდალები. ტახტზე ასვლისთანავე ასლან I იმერეთის საქმეების მოსაგვარებლად გაემგზავრა და ქუთაისის ციხეში თავისი გარნიზონი ჩააყენა. ტახტიდან ჩამოგდებული ბაგრატ IV ისევ აღადგინა, მაგრამ ქრთამის მოყვარე ფაშამ სამეფოში სიმშვიდე მაინც ვერ დაამყარა. შემდგომში, როდესაც იმერეთში ქართლიდან მოწვეული არჩილ II გამეფდა, ასლან I-მა მასთან გააბა ურთიერთობა, რაც სულთნის კარმა საშიშად მიიჩნია. ამ ეჭვიანობის ნიადაგზე ასლან I სიკვდილით დასაჯეს. მისი ერთი ქალიშვილი, ელენე სპარსეთის დედოფალი იყო, ხოლო მეორე, თამარი სულხან-საბა ორბელიანის მეუღლე.
იხილეთ აგრეთვე
ახალციხის ფაშების სია
ლიტერატურა
შ. ლომსაძე, სამცხე-ჯავახეთი (XVIII ს. შუა წლებიდან XIX ს. შუაწლებამდე), თბ., 1975
ახალციხის ფაშები
ჯაყელები
გარდაცვლილი 1679
სიკვდილით დასჯილი ქართველები
ბრემენის უნივერსიტეტი

ბრემენის უნივერსიტეტი — გერმანიის 11 ელიტური უნივერსიტეტიდან ერთ-ერთი. მდებარეობს ბრემენში. უნივერსიტეტი სადაც 23,500 ადამიანზე მეტი სწავლობს, ასწავლის და მუშაობს 126 ქვეყნიდან წარმოადგენს ჩრდილოეთ გერმანიის სამეცნიერო ცენტრს.
რესურსები ინტერნეტში
ოფიციალური საიტი
ბრემენის უმაღლესი სასწავლებლები
მილაგრო (ეკვადორი)

მილაგრო (ეკვადორი)
მილაგრო — ქალაქი ეკვადორში, გუაიასის პროვინციაში, მილაგროს კანტონის ადმინისტრაციული ცენტრი.
2010 წლის მონაცემებით, მილაგროს მოსახლეობა 166 634 ადამიანს შეადგენს და ამ მხრივ, გუაიასის პროვინციის მეორე ყველაზე ხალხმრავალი ქალაქია. გამოირჩევა შთამბეჭდავი სოფლის მეურნეობით, მრეწველობითა და კომერციით. მოჰყავთ შაქრის ლერწამი და ანანასი.
იხილეთ აგრეთვე
ეკვადორის ქალაქების სია
რესურსები ინტერნეტში
Sitio web oficial de la I. Municipalidad de Milagro
Sitio web de la ciudad de Milagro
ეკვადორის ქალაქები
გარიყულის კოშკი

გარიყულის კოშკი – კოშკი კასპის მუნიციპალიტეტის სოფელ გარიყულას დასავლეთით სამ კილომეტრზე, მდინარე თეძმის მარჯვენა ნაპირზე დგას კოშკი, რომელიც თარიღდება XVIII საუკუნის შუა ხანებით. ნაგებია ნატეხი ქვით. კოშკი ცილინდრულია (დიამეტრი 8 მეტრამდე), ოთხსართულიანი. დაზიანებულია. შესასვლელი მეორე სართულზეა, ჩრდილო-აღმოსავლეთიდან. პირველ სართულს ხის გადახურვა ჰქონია. კედლებში დატანებულია ნიშები და სათოფურები. მეორე სართული, დანარჩენებისაგან განსხვავებით, გადახურულია სფერული კამარით, რომლის ძირას ორი სარკმელია. ბუხარი სამხრეთითაა. მესამე სართულსაც ხის კოჭოვანი გადახურვა ჰქონია (ამჟამად ჩამონგრეულია). კედლებში ღრმა ნიშებია ორ-ორი სათოფურით. სათოფურებია ნიშების გარეთაც. სართულები ერთმანეთს კედელში დატანებული კიბით უკავშირდებოდა. მეოთხე სართული მაღალკედლებიანი საბრძოლო ბანი ყოფილა. იქვე ახლოს მდგარა მეორე ანალოგიური კოშკი. შემორჩენილია მხოლოდ ნანგრევები.
ლიტერატურა
საქართველოს ისტორიისა და კულტურის ძეგლთა აღწერილობა, ტ. 5. თბ., 1990.
კასპის მუნიციპალიტეტის კოშკები
ერიდანუსის თანავარსკვლავედი

ერიდანუსის თანავარსკვლავედი — ცის სამხრეთ ნახევარსფეროს თანავარსკვლავედი, მისი ყველაზე ბრწყინვალე ვარსკვლავი — აქერნარი პირველი ვიზუალური ვარსკვლავიერი სიდიდისაა. ერიდანუსის თანავარსკვლავედი შეიცავს 187 ვარსკვლავს, რომელთა ხილვა შეუიარაღებელი თვალითაც არის შესაძლებელი.
ლიტერატურა
სამხრეთ ნახევარსფეროს თანავარსკვლავედები
Lasioglossum betomarium

Lasioglossum betomarium — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1925 წელს.
იხილეთ აგრეთვე
Lasioglossum-ის სახეობების სია
სქოლიო
betomarium
ლეისის მუნიციპალიტეტი

ლეისის მუნიციპალიტეტი — სასოფლო მუნიციპალიტეტი ესტონეთში, საარემაას მაზრაში.
იხილეთ აგრეთვე
ესტონეთის მუნიციპალიტეტები
რესურსები ინტერნეტში
ოფიციალური საიტი
საარემაას მუნიციპალიტეტები
მუავრის ფორმულა

მუავრის ფორმულა — ფორმულა რომელიც საშუალებას იძლევა ტრიგონომეტრიული სახით მოცემული z კომპლექსური რიცხვი მთელ n ხარისხში ავიყვანოთ. გამოისახება ასე:
მუავრის ფორმულიდან გამომდინარეობს, რომ z-ის n ხარისხში ახარისხებისას r მოდული უნდა ავახარისხოთ ამავე ხარისხში, ხოლო არგუმენტი გავამრავლოთ ხარისხის მაჩვენებელზე. მუავრის ფორმულა საშუალებას იძლევა და გამოვსახოთ და –ის ხარისხების საშუალებით. მუავრის ფორმულა მიიღო ფრანგმა მათემატიკოსმა აბრაამ დე მუავრმა 1707 წელს.
რესურსები ინტერნეტში
De Moivre's Theorem for Trig Identities by Michael Croucher, Wolfram Demonstrations Project].
მათემატიკური თეორემები
ალგებრა
გოვჰარ ბეიდულაევა

გოვჰარ ბეიდულაევა (Gövhər Bəydullayeva; დ. 23 აპრილი, 2003) — აზერბაიჯანელი მოჭადრაკე, დიდოსტატი ქალთა შორის (2022). ქვეყნის ეროვნული ნაკრების წევრი.
2015 წელს მოიგო აზერბაიჯანის ახალგაზრდული ჩემპიონატი 12 წლამდე გოგონათა ასაკობრივ ჯგუფში. 2016 წელს გაიმეორა საკუთარი წარმატება 14 წლამდე გოგონათა ასაკობრივ ჯგუფში.
ბეიდულაევამ არაერთხელ წარმოადგინა აზერბაიჯანი ევროპის ახალგაზრდულ ჩემპიონატზე და ჭადრაკის მსოფლიო ჩემპიონატზე სხვადასხვა ასაკობრივ ჯგუფში, სადაც მოიპოვა სამი მედალი: ოქრო (2017 წელს ევროპის ახალგაზრდულ ჩემპიონატზე 14 წლამდე გოგონათა ასაკობრივ ჯგუფში) და ორი ვერცხლი (2014 წელს ჭადრაკში ევროპის ახალგაზრდულ ჩემპიონატზე 12 წლამდე გოგონათა ასაკობრივ ჯგუფში და 2015 წელს ევროპის ახალგაზრდულ ჩემპიონატზე 12 წლამდე გოგონების ასაკობრივ ჯგუფში).
2013 წელს მან მოიგო ევროპის ახალგაზრდული ჩემპიონატი სწრაფ ჭადრაკში 10 წლამდე გოგონათა ასაკობრივ ჯგუფში. 2018 წლის აგვისტოში ბეიდულაევა ევროპის ახალგაზრდულ ჩემპიონატზე მე-4 ადგილი დაიკავა 16 წლამდე გოგონათა ასაკობრივ ჯგუფში.
2017 წელს რიგაში ბეიდულევამ მონაწილეობა მიიღო ევროპის ქალთა მოჭადრაკეთა ინდივიდუალურ ჩემპიონატში. მან ასევე მოიგო ACF თასი მიხაილ ბოტვინიკის ხსოვნისადმი, მოიგო ყველა მატჩი. ითამაშა აზერბაიჯანის ნაკრებში ბაქოში 42-ე საჭადრაკო ოლიმპიადაზე მესამე დაფაზე.
2022 წლის მსოფლიო ჩემპიონია 20 წლამდე ქალ მოჭადრაკეებს შორის.
სქოლიო
აზერბაიჯანელი ქალები
ჭადრაკი
ჭადრაკის დიდოსტატები ქალთა შორის
ჭადრაკი აზერბაიჯანში
Neivamyrmex harrisii

Neivamyrmex harrisii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს..
სქოლიო
ჭიანჭველები
აბდეროსი

აბდეროსი — ბერძნულ მითოლოგიაში ჰერმესის ვაჟი, ჰერაკლეს საყვარელი პიროვნება.
ჰერაკლემ მოსტაცა თრაკიის მეფე დიომედეს მძვინვარე, კაცისმჭამელი ულაყები და მოსავლელად მისცა აბდეროსს. ულაყებმა აბდეროსი დაგლიჯეს. ამ ამბით შეწუხებულმა ჰერაკლემ აბდეროსის დაღუპვის ადგილას გააშენა მისი სახელობის ქალაქი აბდერა.
ბიბლიოგრაფია
Smith, William; Dictionary of Greek and Roman Biography and Mythology, London (1873). "Abde'rus"
რესურსები ინტერნეტში
ბიბლიოვიკი — საქართველოს პარლამენტის ეროვნული ბიბლიოთეკის მონაცემთა ბაზა
სქოლიო
ბერძნული მითოლოგია
თრაკიული მითოლოგია
პედერასტი გმირები და ღვთაებები
NGC 512

NGC 512 — გალაქტიკა ანდრომედას თანავარსკვლავედში. აღმოჩენის თარიღია 1827 წლის ნოემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
ანდრომედას თანავარსკვლავედი
ესტერგომი

ესტერგომი — ქალაქი ჩრდოლოეთ უნგრეთში. მდებარეობს სლოვაკეთის საზღვარზე და შედის კომარომ-ესტერგომის მედიეს შემადგენლობაში. 2014 წლის აღწერის მონაცემებით, ქალაქის მოსახლეობა 28 412 ადამიანს შეადგენდა. მისი ფართობი 100.35 კმ²-ია. მდებარეობს 46 კილომეტრში ქვეყნის დედაქალაქ ბუდაპეშტიდან. ქალაქი არის მდინარე დუნაის სანაპიროზე. ესტერგომს ჰყავს მერი და მისი მერი არის ეტელკა რომანეკი.
ქალაქი ესტერგომი დაარსებულია 972 წელს. იგი უნგრეთის სამეფოს დედაქალაქი იყო 972-1249 წლებში, სანამ ბელა IV დედაქალაქს ბუდაში გადაიტანდა.
იხილეთ აგრეთვე
კომარომ-ესტერგომის მედიე
რესურსები ინტერნეტში
Aerial photography: Esztergom (Part 1) (Part 2)
Home Page of Esztergom
Basilica of Esztergom
The Organ of The Esztergom Cathedral
Keresztény Múzeum (Christian Museum)
Szeretgom.hu - Online community portal, news, politics and cultural events in Esztergom
უნგრეთის ქალაქები
ჯორჯ V (დიდი ბრიტანეთი)

ჯორჯ V (დიდი ბრიტანეთი)
ჯორჯ V (დ. 3 ივნისი, 1865, ლონდონი — გ. 20 იანვარი, 1936, სენდრინგემი) — გაერთიანებული სამეფოს მეფე 1910–1936 წლებში, საქსენ-კობურგ-გოთას დინასტიის წარმომადგენელი (1910-1917), 1917-დან — უინძორებისა. ედუარდ VII-ის შვილი და ედუარდ VIII-ისა და ჯორჯ VI-ის მამა.
ლიტერატურა
გაერთიანებული სამეფოს მონარქები
უინძორები
უელსის პრინცები
იორკის ჰერცოგები
მმართველი ფილატელისტები
დაბადებული 3 ივნისი
დაბადებული 1865
გარდაცვლილი 20 იანვარი
გარდაცვლილი 1936
ავსტრალიის მონარქები
საქსენ-კობურგის და გოთას დინასტია (გაერთიანებული სამეფო)
ნაციონალური საკალათბურთო ასოციაციის მოთამაშეების სია (ნ-ო)

ნაციონალური საკალათბურთო ასოციაციის მოთამაშეების სია (ნ-ო)
ეს არის იმ ნაციონალური საკალათბურთო მოთამაშეების სია, რომლის გვარებიც „ნ“-ზე და „ო“-ზე იწყება.
სიაში შესულია ასევე ნაციონალური საკალათბურთო ლიგის (NBL), ამერიკის საკალათბურთო ასოციაციის (BAA) და ამერიკის საკალათბურთო ასოციაციის (ABA). ყველა ეს ლიგები არის შედეგი დღევანდელი ნაციონალური საკალათბურთო ასოციაციის (NBA).
ნ
ო
რედ ორბეხი
შაკილ ო'ნილი
უფრო მეტი მოთამაშე სხვა ანბანის ასოებზე
ა ბ გ დ ე-ვ ზ-თ ი-კ ლ მ ნ-ო პ-ჟ რ ს ტ-უ ფ-ქ-ღ-ყ შ-ჩ ც-ძ-წ ჭ-ხ ჯ ჰ
ნ-ზე დაწყებული ნაციონალური საკალათბურთო ასოციაციის მოთამაშეების გვარები
ო-ზე დაწყებული ნაციონალური საკალათბურთო ასოციაციის მოთამაშეების გვარები
პერიოდი (მუსიკა)

პერიოდი (მუსიკა)
პერიოდი — მუსიკალური ნაგებობა, რომელშიც გადმოცემულია მეტნაკლებად დასრულებული მუსიკალური აზრი. პერიოდი ჩვეულებრივ შედგება 2 წინადადებისაგან (4- ან 8-ტაქტიანი), რომლებიც იყოფიან ფრაზებად. განარჩევენ განმეორებადი და არაგანმეორებადი აგებულების პერიოდს; პერიოდი შეიძლება იყოს არასიმეტრიული, გაფართოებული მე-2 წინადადებით; გვხვდება აგრეთვე 3-წინადადებიანი პერიოდი. პერიოდი შეიძლება იყოს ერთტონალური და მოდულირებული (იხ. ტონალობა); პერიოდი შეიძლება წარმოადგენდეს როგორც მუსიკალურ ნაწარმოების მონაკვეთს, ისე ჰომოფონიური მუსიკის დამოუკიდებელ უმარტივეს ფორმას.
სქოლიო
მუსიკალური ტერმინები
მუსიკალური ფორმა
ბურგოსი

ბურგოსი — ესპანეთის ბურგოსის პროვინციის დედაქალაქი. ყოფილი კასტილიის დედაქალაქი. შედის ალფოს-დე-ბურგოსის რაიონის ნაწილში და კასტილიასა და ლეონის ავტონომიურ გაერთიანებაში. მოსახლეობით ბურგოსი 37-ე ადგილს იკავებს ესპანეთში. ბურგოსი ცნობილია თავისი ძეხვით, სახელწოდებით "Morcilla de Burgos". იგი მზადდება სისხლისგან, ცხიმისა და ბრინჯისგან.
ისტორია
ბურგოსი დაარსდა IX საუკუნეში (სავარაუდოდ 884 წ.) მეფე ალფონსოს III დიდის მიერ, როგორც მნიშვნელოვანი დასაყრდენი წერტილი მავრებთან ბრძოლის წინააღმდეგ და XI საუკუნემდე გახდა ერთ-ერთი მსხვილი ქალაქი, სადაც კასტილიის მეფეების კორონაციები მიმდინარეობდა. ესპანეთში ყველა ბავშვმა იცის ბურგოსი ცნობილი, როგორც სიდის ქალაქი. ასე უწოდებდნენ XI საუკუნის ესპანელ ეროვნულ გმირს როდრიგო დიაზ დე ბივარს. იგი დასაფლავებულია ამ ქალაქში, ბურგოსის საკათედრო ტაძარში თავის მეუღლესთან დონა ხიმენასთან ერთად. ეს ტაძარი ეკუთვნის იუნესკოს მსოფლიო კულტურულ მემკვიდრეობას.
ქალაქში ასევე აღსანიშნავია ლას უელგასის მონასტერი, რომელიც კასტილიის მეფის ალფონს VIII მიერ დაფუძნდა 1187 წელს. ამ მონასტერში, გარდა მრავალრიცხოვანი სამეფო სამარხებისა, ინახება ხალიფ მუჰამედ ან-ნასირის ალამი, რომელიც ხელთ იგდეს 1212 წელს ლას ნავას დე ტოლოსის ბრძოლაში, რომელიც რეკონკისტას ერთ-ერთი გადამწყვეტი ბრძოლა იყო.
ესპანეთის სამოქალაქო ომის დროს ბურგოსი იყო გენერალ ფრანსისკო ფრანკოს ნაციონალისტური მოძრაობის ხელმძღვანელობის ქვეშ.
გეორგაფია
ქალაქის საერთო ფართობი 107,08 კმ²-ია. მანძილი ადმინისტრაციულ პროვინციამდე 244 კილომეტრია.
ბურგოსში შედარებით კონტინენტური, მშრალი კლიმატია - ცივი ზამთარი და ცხელი ზაფხული.
იხილეთ აგრეთვე
ბურგოსის საკათედრო ტაძარი
ბურგოსის პროვინცია
რესურსები ინტერნეტში
ოფიციალური საიტი
Бургос - Еврейская энциклопедия Брокгауза и Ефрона
სქოლიო
ესპანეთის ქალაქები
ფეროლი (რომბლონი)

ფეროლი (რომბლონი)
ფეროლი (ოფიციალურად ფეროლის მუნიციპალიტეტი) ― მეექვსე კლასის მუნიციპალიტეტი რომბლონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 8 005 ადამიანს შეადგენს. მოიცავს 6 ბარანგაის.
კლიმატი
რესურსები ინტერნეტში
Ferrol Profile at PhilAtlas.com
Ferrol Profile - Cities and Municipalities Competitive Index
Philippine Census Information
Local Governance Performance Management System
სქოლიო
რომბლონის მუნიციპალიტეტები
Pleurotomella ipara

Pleurotomella ipara — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
გოშავანქი

გოშავანქი, ნორ-გეტიკი — შუა საუკუნეთა სამონასტრო კომპლექსი სომხეთში, სოფელ გოშში. XII საუკუნეში დაუარსებია იგავმწერალ მხითარ გოშს. კომპლექსში შედის კუპელჰალეს ტიპის ეკლესიები: ასტვაწაწინი (1191-1196) გავითით (სტოა; 1197-1203) გრიგოლისა (1208-1241); ლუსავორიჩის (1237-1241) მომცრო ეკლესია, ორსართულიანი შენობა წიგნსაცავით (1231 წლამდე), რამდენიმე სამლოცველო და სხვა ძირითადი შენობები აგებულია ხუროთმოძღვარ მხითარის მიერ.
ლიტერატურა
სომხეთის მონასტრები
ტაშისკარის ბრძოლა

ტაშისკარის ბრძოლა — 1609 წლის 16 ივნისის ბრძოლა ქართლის სამეფოსა და ოსმალთა და ყირიმელ თათართა ლაშქარს შორის.
ისტორია
1609 წლის ივნისში ქართლში შეიჭრა ოსმალების მრავალრიცხოვანი ჯარი, რომელმაც რამდენიმე სოფელი ააოხრა და გაძარცვა, მოსახლეობის ნაწილი დაატყვევა და სწრაფად მიადგა მანგლისს. ოსმალებმა აქედან გაჭრა სცადეს სოფ. ცხირეთისაკენ (შიდა ქართლი), სადაც მეფე ლუარსაბ II ეგულებოდათ. თევდორე კვეთელმა მოატყუა მტერი და სხვა მიმართულებით წაიყვანა. ამასობაში ქართველებმა ლაშქარი შეკრიბეს და გიორგი სააკაძისა და ზაზა ციციშვილის სარდლობით სოფელ ნიაბის (ახლანდელი კასპის მუნიციპალიტეტი) ბოლოს, სხერტის ჭალაზე, მტერი უკუაქციეს. გორისაკენ გაბრუნებულთ მდინარე მტკვარზე ხიდი აყრილი დახვდათ. მაშინ მათ ახალციხისაკენ იბრუნეს პირი. სოფელ ბრბონასთან მდ. მტკვარი გადალახეს და სოფელ ტაშისკართან (ახლანდელი ხაშურის მუნიციპალიტეტი) დაბანაკდნენ. ქართველთა ლაშქარი სოფელ ახალდაბასთან (ახლანდელი ბორჯომის მუნიციპალიტეტი) მდინარე მტკვარზე გადავიდა და მოწინააღმდეგეს ახალციხისაკენ გასასვლელი გზა გადუჭრა. სამხედრო თათბირზე გიორგი სააკაძის გეგმა მიიღეს და სარდლობაც მასვე დაევალა. ქართველთა ლაშქარი განთიადისას მოულოდნელად დაესხა თავს მტერს და თითქმის მთლიანად გაანადგურა, მხოლოდ მცირე ნაწილმა უშველა გაქცევით თავს. ქართველებს დიდძალი ნადავლი და ტყვე დარჩათ. ამ ბრძოლაში განსაკუთრებით გამოიჩინა თავი გიორგი სააკაძემ.
იხილეთ აგრეთვე
საქართველოს ბრძოლების სია
ლიტერატურა
გუჩუა ვ., ქართველი ხალხის ბრძოლა დამოუკიდებლობისა და პოლიტიკური მთლიანობის აღდგენისათვის XVI საუკუნეში, წგნ.,: საქართველოს ისტორიის ნარკვევები, ტ. 4, თბ., 1973;
საქართველოს ბრძოლები
ქართლის სამეფო
XVII საუკუნის ბრძოლები
ოსმალეთის ბრძოლები
Aenictus decolor

Aenictus decolor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს..
სქოლიო
Aenictus
ანანივკა

ანანივკა — სოფელი უკრაინაში. მდებარეობს ლუჰანსკის ოლქის დოვჟანსკის რაიონში. 2013 წელს სოფლის მოსახლეობა 225 კაცს შეადგენდა.
რესურსები ინტერნეტში
სოფლის ამინდი
დოვჟანსკის რაიონის სოფლები
ოტო დილსი

ოტო დილსი
ოტო პოლ ჰერმან დილსი (დ. 23 იანვარი, 1876 — გ. 7 მარტი, 1954) — გერმანელი ქიმიკოსი. 1950 წელს, გერმანელ ქიმიკოსთან კურტ ალდერთან ერთად მიენიჭა ნობელის პრემია ქიმიის დარგში. განათლება მიიღო ბერლინის უნივერსიტეტში, სადაც მოგვიანებით მუშაობაც დაიწყო. კიელის უნივერსიტეტში მუშაობისას გახდა ნობელის პრემიის ლაურეატი, იგი პენსიაზე გასვლამდე ამ უნივერსიტეტში იყო დასაქმებული.
ადრეული ცხოვრება
დიელსი 1876 წლის 23 იანვარსს დაიაბადა ჰამბურგში, გერმანიაში. ორი წლის ასაკში ოჯახთან ერთად საცხოვრებლად გადავიდა ბერლინში. ბერლინის უნივერსიტეტში სწავლამდე დადიოდა ბერლინის ერთ-ერთ გიმნაზიაში. ქიმია შეისწავლა გერმანელი ქიმიკოსის და ნობელის პრემიის ლაურეატის ემილ ფიშერის მეთვალყურეობის ქვეშ, სწავლა დაამთავრა 1899 წელს.
პროფესიული კარიერა
სწავლის დამთავრებისთანავე მიიღო სამუშაო შეთავაზება „ბერლინის უნივერსიტეტისგან“, ქიმიის სკოლაში. 1913 წელს გახდა ქიმიის დეპარტამენტის განყოფილების უფროსი. მან ეს სამუშაო თანამდებობა 1915 წელს დატოვა და „კიელის უნივერსიტეტში“ დასაქმდა, უნივერსიტეტში კურტ ალდერთან ერთად შეიმუშავა „დილს-ალდერის რეაქცია“, რომლისთვისაც ორივე მათგანს მიენიჭა ნობელის პრემია ქიმიაში. ეს ნამუშევარი მნიშვნელოვანი იყო სინთეზური რეზინის და პლასტიკური ნაერთების წარმოებისთვის.
პირადი ცხოვრება
დილსი 1909 წელს დაქორწინდა პაულა გეიერზე. წყვილს ეყოლა 5 შვილი, სამი ვაჟი და ორი ქალიშვილი. მათი ორი შვილი მეორე მსოფლიო ომის დროს გარდაიცვალა. თავისუფალ დროს დილსი კითხულობდა, უსმენდა მუსიკას და მოგზაურობდა. გარდაიცვალა 1954 წლის 7 მარტს.
სქოლიო